Wondene pralampitanipun, duk rikala 3 wulan saderengipun lindu ageng ing tlatah Ngayugyakarta 27 Mei 2006, kaleresan kula nembe dolan wonten ing papan tetirah Kaliurang, lajeng mboten sengaja pepanggihan kalian panjenenganipun Ki Juru Taman, injih jalmi raseksa ingkang dipun utus KRK njagi redi Merapi bilih sawanci-wanci Merapi njeblug mboten murugi lan damel risaking kutha Ngayogya. Ki Jurutaman menika piyantun raseksa ingkang nedha endog jagad kagungan ndalem KRK lajeng sanalika inggilipun dados watawis 12 meteran. Lah, wonten salebeting wicantenan, Ki Juru Taman sanjang bilih sakmenika Ngarsa Dalem HB X sampun dede ratu ingkang hamengkoni bumi (spiritual), nanging sakdermi hangratoni budhaya (sekedar simbol). Pramila tugas Ki Juru Taman kantun nyumanggakaken, bilih samangke ardi Merapi njeblug, sampun sumonggo…mongso bodhoa (sudah bukan tanggungjawabnya lagi).